DECIZIA COMISIEI
din 18 august 2008
de modificare a Deciziei 2007/870/CE în ceea ce privește aprobarea planului pentru vaccinarea de urgență a porcinelor cu un vaccin marker împotriva pestei porcine clasice în exploatațiile din România
[notificată cu numărul C(2008) 4360]
(Numai textul în limba română este autentic)
(2008/682/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Bulgariei și a României,
având în vedere Actul de aderare a Bulgariei și României, în special articolul 42,
având în vedere Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (1), în special articolul 19 alineatul (3) al treilea paragraf,
întrucât:
(1)
Directiva 2001/89/CE introduce măsuri comunitare minime pentru controlul pestei porcine clasice. Aceste măsuri includ dispoziția conform căreia, ulterior confirmării primului caz de pestă porcină clasică la porci sălbatici, statele membre trebuie să înainteze Comisiei un plan privind măsurile de eradicare a acestei boli. De asemenea, aceste măsuri prevăd vaccinarea de urgență a porcinelor din exploatații.
(2)
Decizia 2007/870/CE a Comisiei din 21 decembrie 2007 de aprobare a planurilor pentru 2008 de eradicare a pestei porcine clasice la porcii sălbatici și de vaccinare de urgență a acestor porcine și a porcinelor din exploatații împotriva pestei porcine clasice în România (2) a fost adoptată ca una dintre măsurile luate în vederea combaterii pestei porcine clasice în statul membru menționat. Decizia menționată se aplică până la 31 decembrie 2008.
(3)
Unul dintre planurile aprobate prin decizia menționată privește vaccinarea de urgență cu un vaccin marker a porcinelor din exploatații împotriva pestei porcine clasice. Disponibilitatea acestui tip de vaccin a fost limitată după aprobarea planului respectiv. În consecință, România a modificat planul în cauză privind vaccinarea de urgență.
(4)
La 30 iunie 2008, planul de vaccinare modificat sus-menționat a fost transmis de către România Comisiei pentru aprobare.
(5)
Comisia a examinat planul modificat prezentat de România și a constatat că acesta este conform cu Directiva 2001/89/CE. Prin urmare, acest plan ar trebui aprobat.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
La articolul 3 din Decizia 2007/870/CE, data de „29 noiembrie 2007” se înlocuiește cu data de „30 iunie 2008”.
Articolul 2
Prezenta decizie se adresează României.
Adoptată la Bruxelles, 18 august 2008.